1980-се йылдарҙың икенсе яртыһы бөтә совет йәмғиәте тормошон үҙгәртеп ҡороу менән билдәләнә, һәм ул белем биреү өлкәһенә лә ҡағылды. Институтты үҙгәртеп ҡороу буйынса беренсе аҙымдарҙы яңы ректор — Анатолий Васильевич Перепелюк башлай. 1987 й. майында коллектив йыйылышында яңы ректор уҡыуҙы компьютерлаштырыу кимәлен арттырыу яҡлы икәнен әйтә. Был өлкәлә артта ҡалыуҙы бөтөрөү буйынса саралар билдәләнә. Шулай уҡ яңы ректор уҡыу корпусының дүртенсе сиратын, спорт комплексын, лаборатор-тикшеренеү комплексын һәм уҡытыусылар өсөн торлаҡ йорто булдырыу бурысын ҡуя .